НАСОКИ ЗА ПРЕДСТАВЯНЕ НА ПРОЕКТНА ИДЕЯ ЗА УЧАСТИЕ В КОНКУРСА

**„УЧИЛИЩЕТО, ЗА КОЕТО МЕЧТАЕМ“**



**Вашата идея:**

* Представете си училището на мечтите. Как изглежда то? Вашето собствено училище много по-различно ли е? Как може то да се доближи до мечтаното училище?
* Помислете какво може да се промени във вашето училище – например в класните стати, коридорите, стълбищата, фоайетата, площадките за игра, двора или дори пътят ви до училище.
* Как могат училищните пространства да се превърнат в места, където с удоволствие да прекарвате учебните си часове? Какви мебели биха допринесли за тази промяна?
* Предложете нови дейности, които ви липсват в момента и място за тяхното реализиране - класна стая на открито, салон за танци, място за срещи и др.
* Училището и ние сме част от околната среда и природата! Мислете за „зелени“ решения. Насърчаваме използването на рециклирани материали.

**Как да представя идеята си:**

* Бъдете смели и ни предложете оригинални идеи за обзавеждане на училищните пространства.
* Обсъдете с вашите съученици – кои са идеите, които ви обединяват и какво можете да направите заедно?
* Опишете ни накратко какво и защо искате да промените. Как си представяте мечтаното училище и как вашата идея ще допринесе за постигането на мечтата.
* Направете макет на вашата идея и ни изпратете снимки, които най-добре представят проекта ви.

**Вдъхновение от Баухаус:**

През 1919 г. във Ваймар, Германия възниква Висшето художествено училище „Баухаус“ - школа, която вече 100 години определя развитието на модерния дизайн и архитектура по света. По случай тази годишнина в цял свят се провеждат инициативи под мотото „Да преосмислим света“. Каним ви да споделите тази философия и да експериментирате смело с цветове, форми и материали, за да създадете по-удобни и красиви места за игра, учене и общуване!

За повече информация https://www.bauhaus100.com/